పేదల కంటే పెద్దల ఆదాయం 9.6 రెట్లు అధికం
భారత్‌లో రాబడి వ్యత్యాసం తక్కువే..
-  అభివృద్ధి చెందుతున్న దేశాలల్లోకి మేలు
-  దక్షిణాఫ్రికాలో గరిష్ఠం.. డెన్మార్క్‌లో కనిష్ఠం..
-  అసమానతలో అదే ఒరవడి కొనసాగుతోంది..
-  ఓఈసీడీ అధ్యయనంలో వెల్లడి
           ప్యారీస్‌, లండన్‌: ఆదాయ వ్యత్యాసం అభివృద్ధి చెందుతున్న దేశాలన్నింటిలోకి భారత్‌లోనే తక్కువగా ఉందని.. అయితే అభివృద్ధి చెందిన దేశాలతో పోలిస్తే ఇది మన దేశంలో కొంత ఎక్కువేనని 'ఆర్గనైజేషన్‌ ఫర్‌ ఎకనమిక్‌ కోఆపరేషన్‌ అండ్‌ డెవలప్‌మెంట్‌' (ఓఈసీడీ) సంస్థ గురువారం వెల్లడించింది. రష్యా, చైనా, బ్రెజిల్‌, ఇండోనేషియా మరియు దక్షిణాఫ్రికాలలో భారత్‌ కంటే ఆదాయ వ్యత్యాసం ఎక్కువగా ఉంది. అభివృద్ధి చెందుతున్న, అభివృద్ధి చెందిన
ఆర్థిక వ్యవస్థలలో ఆదాయాల రాకలను గురించి అధ్యయనం చేసిన ఓఈసీడీ వెల్లడించింది. గత మూడు దశాబ్దాల కాలంలో అభివృద్ధి చెందిన దేశాలలో రాబడి తేడా గతంలో ఎన్నడూ లేనంత అధిక స్థాయికి చేరినట్లు ప్రపంచంలోని 34 ప్రధాన ఆర్థిక వ్యవస్థల సమూహమైన ఓఈసీడీ తెలిపింది. చాలా దేశాలలో ఆదాయ వ్యత్యాసం అలా కొనసాగుతూనే వస్తోందని వివరించింది. ఈ అధ్యయనంలోని ఇతర ముఖ్యాంశాలు..
-  అభివృద్ధి చెందిన, అభివృద్ధి చెందిన దేశాలలో చూస్తే దక్షిణాఫ్రికాలో ఆదాయ వ్యత్యాసం చాలా అధికంగా కనిపించింది, డెన్మార్క్‌లో ఇది చాలా తక్కువగా ఉంది.
-  తొమ్మిది అభివృద్ధి చెందుతున్న దేశాలలోకి భారత్‌లోనే రాబడి వ్యత్యాసం కొంత నయం.
-  తదుపరి స్థానాలలో రష్యా, ఇండోనేషియా, అర్జెంటీనా, చైనా, లాట్వియా, బ్రెజిల్‌, కొలంబియా, దక్షిణాఫ్రికాలు ఉన్నాయి.
-  ఓఈసీడీ దేశాలలో రాబడి వ్యత్యాసం అధికంగా చిలీ, మెక్సికో, టర్కీ, అమెరికా, ఇజ్రాయిల్‌లలో కనిపించింది. తక్కువ వ్యత్యాసం కలిగిన దేశాలలో డెన్మార్క్‌, స్లొవేనియా, స్లొవాక్‌ రిపబ్లిక్‌, నార్వేలలో నమోదు అయింది.
-  ప్రత్యక్ష ఉద్యోగ సృష్టి పథకాలు దీర్ఘకాలిక నిరుద్యోగులు, ఇతర అనగారిన సమూహాలనుకార్మిక విపణితో నిత్యం అందుబాటులో ఉండేందుకు గాను పరోక్షంగా ఎంతగానో ఉపకరిస్తున్నాయి.
-  భారత్‌ చేపట్టిన అతిపెద్ద ప్రజా పనుల పథకమైన 'జాతీయ గ్రామీణ ఉపాధి హామీ పథకం ' దేశ వ్యాప్తంగా 'అనతికాల పేదరికాన్ని' తగ్గించడంలో కీలక పాత్ర పోషిస్తోంది. దీనితో పాటు దేశంలోని గ్రామీణ ప్రాంతాల కార్మికులకు ఉపాధి సాఫీగా లభించేందుకు, ఏడాది పొడవునా ఆదాయం లభించేందుకు దోహదం చేస్తోంది.
-  ఆర్థికంగా వెనకబడిన రాష్ట్రలలో ఈ కార్యక్రమం పూర్తిస్థాయిలో ఊపయోగపడడం లేదు. వారికి సరైన ఆదాయ వనరులు లోపించడం, సమగ్రంగా అమలు చేసేందుకు తగిన వ్యవస్థ లేకపోవడం దీనికి కారణంగా కనిపిస్తోంది.
-  వోఈసీడీలోని 10 శాతం ధనిక జనాభా ఆయా దేశాలలోని పేదలు సంపాదించే దాని కంటే 9.6 రెట్టు ఎక్కువ ఆదాయాన్ని ఆర్జిస్తున్నాయి. ఈ నిష్పత్తి 1980లో ఏడు శాతంగాను, 2000లలో తొమ్మిది శాతంగానూ ఉంది.
-  మొత్తం గృహ సంపదలో 3 శాతం వాటాను మాత్రమే 40 శాతం అట్టడుగు వర్గాల వారు కలిగి ఉన్నారు. ఉన్నత శ్రేణిలోని 10% జనాభా మొత్తం గృహ సంపదలో సగం వాటాను కలిగి ఉంది. ఒక్క శాతంగా ఉన్న అపర కుబేరులు దాదాపు 18 శాతం వాటాను చేజిక్కించుకొనడం విశేషం.
-  అధిక ఆదాయ అసమానత వృద్ధికి చాలా కీడు చేస్తుంది. ఈ సమస్యకు పరిష్కారం కనుగొనడం మానేసీ ప్రభుత్వాలు ఇతర అకర్షణీయ పథకాలతో తమ దీర్ఘకాలిక ఆర్థిక వృద్ధికి గండికొడుతున్నారు.
-  ఆదాయ అసమానతతో పాటు లింగ అసమానత తగ్గేలా ప్రభుత్వాలు చర్యలు తీసుకోవాలి.
మీ స్నేహితులకు రికమెండ్ చెయ్యండి